**4854/2016/START**

 **KERETMEGÁLLAPODÁS**

mely létrejött egyrészről a

**MÁV-START Vasúti Személyszállító Zártkörűen Működő Részvénytársaság**

* székhelye: 1087 Budapest, Könyves Kálmán körút 54-60.
* cégjegyzék száma: 01-10-045551
* adószáma: 13834492-2-44
* KSH besorolási száma: 13834492-4910-114-01
* számlavezető pénzintézete: K&H Bank Zrt.
* bankszámla száma: HU77 1040 2142 4957 5648 4952 1069
* SWIFT kódja: OKHBHUHB
* képviseli: ……………………………………………………………………….

mint megrendelő (a továbbiakban: **Megrendelő**),

másrészről a

**……………………………………………………………..**

* székhelye:
* cégjegyzék száma:
* adószáma:
* KSH besorolási száma:
* számlavezető pénzintézete:
* bankszámla száma:
* SWIFT kódja:
* képviseli:

mint szolgáltató (a továbbiakban: **Szolgáltató**; együttes szóhasználatban a **Felek**) között, az alulírott időpontban és helyen, az alábbi feltételekkel:

Preambulum

Megrendelő „**Utasellátó Központ étkezőkocsi üzemeltetés szálláshely beszerzés forduló állomásokon”** tárgyban a közbeszerzésekről szóló 2015. évi CXLVIII. törvény (a továbbiakban: Kbt.) 105. § (1) bekezdés a) pontjaszerinti keretmegállapodás megkötése érdekében hirdetmény közzétételével induló tárgyalásos eljárást folytatott le. Az eljárás nyertese a Szolgáltató lett, így Felek az alábbi keretmegállapodást (a továbbiakban: **Keretmegállapodás**) kötik.

1. **A Keretmegállapodás tárgya**
	1. Megrendelő megrendeli, Szolgáltató elvállalja a jelen Keretmegállapodás 1. számú mellékletében foglaltak szerint szálláshelyek biztosítását (a továbbiakban: Szolgáltatás) a Megrendelő által nyújtott étkezőkocsi szolgáltatáshoz kapcsolódóan a Megrendelő munkavállalói számára a jelen Keretmegállapodásban rögzített feltételek szerint, a Megrendelő eseti megrendeléseinek (a továbbiakban: Eseti megrendelés) megfelelően.
	2. A Keretmegállapodás ***keretösszege***: nettó 210.164,-EUR (azaz nettó kettőszáz-tízezer-egyszázhatvannégy euró).
	3. A Megrendelő nem vállal kötelezettséget az 1.2. pont szerinti keretösszeg elköltésére. A Szolgáltató tehát az 1.2. pontban rögzített keretösszeg részleges vagy teljes kimerítésének elmaradása okán semmilyen kártérítési, kártalanítási vagy egyéb igénnyel nem léphet fel a Megrendelővel szemben.
	4. A jelen Keretmegállapodással megrendelt szálláshely-szolgáltatás vonatkozásában a teljesítés helyeit, a tervezett igénybevétel volumenét (tervezett létszám, szálláshely igénybevételének rendszeressége), valamint szálláshelyenként a szálláshely-szolgáltatások egységárait nettó értéken a jelen Keretmegállapodás 1. számú melléklete tartalmazza. Felek rögzítik, hogy tervezett igénybevétel kizárólag tájékoztató jellegű, Megrendelőt semmilyen módon nem köti, az a 2015/2016. évi menetrendváltásig terjedő időszakra irányadó.

* 1. Az egységárak az adott szálláshely tekintetében meghatározott számú személy elhelyezésére szolgáló szoba egy éjszakára történő biztosításának nettó díját foglalják magukban. A szolgáltatás további tartalmát az 1.6. pont tartalmazza. Felek rögzítik, hogy a jelen Keretmegállapodás 1. számú melléklete szerinti egységárak magukban foglalják a Szolgáltató jelen Keretmegállapodásban vállalt összes szolgáltatásának teljes költségét, melyre tekintettel a Szolgáltató Megrendelővel szemben semmiféle többlet-térítési vagy költségtérítési igénnyel, semmilyen jogcímen nem élhet. Az egységárak a Keretmegállapodás teljes időbeli hatálya alatt irányadó, rögzített árak. A Szolgáltató az egységárakon felül kizárólag a szolgáltatás teljesítésének napján hatályos jogszabályok szerinti idegenforgalmi adó vagy az ezzel egy tekintet alá eső közteher felszámítására és kiszámlázására jogosult.
	2. A Keretmegállapodás tárgyát képező Szolgáltatásokkal kapcsolatos követelmények:
* Szállás:
	+ legfeljebb három csillagos szálláshely
	+ 24 órás recepció szolgálat
	+ Az adott szálláshely gyalogos távolságban (via michelin szerint) (max. 800 m) legyen az 1. sz. melléklet szerinti, érintett állomás főbejáratától
	+ A szálláshely (szobák) méretére vonatkozó elvárás: 1 ágyas szoba esetén min 9 nm, 2 ágyas szoba esetén min. 12 nm, 3 ágya szoba esetén min 16 nm;
	+ a szobaár reggelit ne tartalmazzon, de étel és italfogyasztásra (egyéni fizetés mellett) legyen lehetőség a szálláshelyen vagy annak 100 m-es körzetében
	+ a szoba rendelkezzen saját fürdőszobával (wc, zuhanykabin vagy kád, mosdó, tükör)
	+ a szálláshely biztosítson ágyneműt és törölközőt
1. **A teljesítés menete**

2.1. Megrendelő a jelen Keretmegállapodásban foglaltak alapján Eseti megrendelésekkel jogosult a Szolgáltatótól szálláshely-szolgáltatást megrendelni. Az Eseti megrendelés mintáját jelen Keretmegállapodás 2. számú melléklete tartalmazza. Az Eseti megrendelésekben Megrendelő egy hónapra vonatkozóan adja meg a szálláshely-szolgáltatásra vonatkozó igényét. Az Eseti megrendelésekben Megrendelő köteles megjelölni az érintett szálláshelyeket, a szálláshelyekre történő érkezés és a távozás dátumát, a szolgáltatást igénybe vevő munkavállalók létszámát, valamint a teljesítéshez szükséges egyéb lényeges feltételeket. Az Eseti Megrendeléseket Megrendelő írásban, levélben vagy e-mailben (kézbesítési igazolással vagy faxon megerősítve) köteles megküldeni Szolgáltató jelen Keretmegállapodás 5. számú Mellékletében meghatározott kapcsolattartója részére, legkésőbb az első érkezési időpont előtt 7 nappal. Az Eseti megrendelés kézhezvételét a Szolgáltató köteles írásban, annak kézhezvételét követő 1 (egy) napon belül visszaigazolni. Szolgáltató a visszaigazolásban köteles a szálláshelyek pontos nevét, címét, valamint a teljesítéssel kapcsolatos valamennyi lényeges körülményt pontosan feltüntetni. A visszaigazolás elmaradása esetén az Eseti megrendelés a Szolgáltató általi kézhezvétellel visszaigazoltnak minősül.

 Az Eseti Megrendelések leadására jogosult személyeket jelen Keretmegállapodás 5. számú Melléklete tartalmazza.

2.2. Felek megállapodnak, hogy a Szolgáltató által nyújtott Szolgáltatás abban az esetben tekinthető teljesítettnek, ha Megrendelő írásban kifejezetten nyilatkozott a 2.3 pont szerinti teljesítésigazolás kiállításával annak elfogadásáról.

2.3. Felek rögzítik, hogy a Szolgáltató által nyújtott Szolgáltatás teljesítésének tényét – a Kbt. 135. §-ban foglaltakkal összhangban – teljesítés-igazolás felvételével tanúsítják. A teljesítésigazolás mintáját jelen Keretmegállapodás 3. sz. melléklete tartalmazza.

 A teljesítés-igazoláson Megrendelő képviselője aláírásával igazolja, hogy a Szolgáltató a jelen Keretmegállapodás tárgyát képező Szolgáltatást szerződésszerűen teljesítette, s jogosult számla kiállítására.

 A Megrendelő részéről teljesítés-igazolásra jogosult a jelen Keretmegállapodás 5. számú Mellékletében megjelölt vagy az általa írásban meghatalmazott személy.

 A teljesítés-igazolást a Szolgáltató képviselője köteles aláírásával ellátni.

 A teljesítésigazoláson fel kell tüntetni a teljesítés időszakát.

 A Megrendelő képviselője által aláírt teljesítésigazolás (a továbbiakban: Teljesítésigazolás) a Szolgáltató által kiállított számla teljesítést igazoló alapokmánya.

2.4. Megrendelő jogosult az Eseti megrendelésben foglaltakat módosítani, az Eseti megrendeléstől - vagy az abban foglalt egyes megrendelésektől - elállni.

2.5. Felek rögzítik, hogy amennyiben a Szolgáltató más személy, szervezet szolgáltatását közvetíti, teljesítésigazolás kiadására csak akkor kerülhet sor, ha a feladatait mind a Szolgáltató, mind a közvetített személy vagy szervezet teljesítette.

1. **A teljesítés helye**

3.1. Szolgáltató a Keretmegállapodás tárgyát képező Szolgáltatásokat a jelen Keretmegállapodás 4. számú mellékletében meghatározott teljesítési helyeken (szálláshelyeken) köteles nyújtani az adott Eseti megrendelésben foglaltak szerint. A Szolgáltató a 4. számú mellékletben köteles feltüntetni a szálláshelyek pontos megnevezését, elérhetőségét, elhelyezkedését, illetve a Keretmegállapodás 1.6. pontjában foglalt követelmények szempontjából releváns adatokat.

1. **A Felek jogai és kötelezettségei**

4.1. Szolgáltató köteles a feladat elvégzése során a Megrendelővel együttműködni.

* 1. Szolgáltató kötelessége az együttműködés feltételeinek Szolgáltató oldaláról történő biztosítása (kapcsolattartók, elérhetőségek).
	2. Szolgáltató kötelezettséget vállal arra, hogy a jelen Keretmegállapodás kapcsán megrendelt Szolgáltatást legjobb tudása és szakmai felkészültsége alapján, a Megrendelő által meghatározott feltételek szerinti színvonalon nyújtja. Szolgáltató nyilatkozik, hogy ő vagy alvállalkozója rendelkezik szálláshely-üzemeltetési engedéllyel, valamint a 4. számú mellékletben feltüntetett szálláshelyek az adott típusú szálláshelyre a szolgáltatásnyújtás helye szerinti államban vonatkozó jogszabályi és hatósági előírásoknak megfelelnek.

Amennyiben a Szolgáltató a 4. számú mellékletben meghatározott szálláshelyen – bármely okból kifolyólag – nem tudja biztosítani a jelen Keretmegállapodás szerinti szolgáltatást, úgy a Megrendelő hozzájárulhat ahhoz, hogy előzetes egyeztetés alapján a Szolgáltató más helyszínt biztosítson a Megrendelő munkavállalóinak elszállásolására (mely azonban többletköltséggel nem járhat a Megrendelő számára). A teljesítésbe utólag bevonni kívánt szálláshelynek a közbeszerzési felhívásban és dokumentációban illetve a Keretmegállapodás 1.6. pontjában megadott kritériumoknak meg kell felelnie.

4.4. Szolgáltatónak kötelessége a feladat elvégzése során felmerült, előre nem látott körülményeket haladéktalanul jelezni Megrendelő felé. Szolgáltató köteles továbbá Megrendelő figyelmét felhívni a helytelenségekre, ellentmondásra vagy olyan következményre, amely a Szerződő felek által elérni kívánt cél meghiúsulásához vezethet. Ennek elmulasztása esetén Szolgáltató teljes körű felelősséggel tartozik az ebből eredő károkért.

4.5. A Megrendelő a tevékenység ellátását ellenőrizheti. A Megrendelő utasítási joga nem terjed ki a szolgáltatás megszervezésére, annak feltételrendszerére, és a Szolgáltató teljesítését nem teheti terhesebbé.

4.6. Jelen Keretmegállapodást a Kbt. 138. § (1) bekezdése szerint a Vállalkozónak kell teljesítenie. Vállalkozó ugyanakkor a jelen Szerződés teljesítéséhez a Kbt.-ben foglalt feltételek szerint jogosult alvállalkozót igénybe venni.

* + 1. A jelen Keretmegállapodás teljesítésébe a Vállalkozó által bevonni kívánt, a jelen Keretmegállapodás megkötésekor ismert alvállalkozók adatait a Vállalkozó által a jelen Keretmegállapodás aláírásával egyidejűleg aláírt, a jelen Keretmegállapodás 6. sz. mellékletét képező nyilatkozat tartalmazza.
		2. Felek rögzítik, hogy a Vállalkozó a jelen Keretmegállapodás hatálya alatt új alvállalkozó bevonására csak a Kbt.-ben foglalt feltételekkel, előzetes bejelentés mellett jogosult azzal, hogy az új alvállalkozó bevonását a jelen Szerződés 6. sz. melléklete szerinti, aktualizált, a Vállalkozó által 4 (négy) eredeti példányának cégszerűen aláírt nyilatkozat Megrendelő részére történő megküldésével köteles teljesíteni.
		3. Felek rögzítik továbbá, hogy bármely, a jelen Keretmegállapodás 6. sz. mellékletét érintő változásról – ideértve különösen, de nem kizárólagosan az alvállalkozói teljesítések arányának megváltozását – Vállalkozó a jelen Keretmegállapodás 6. sz. melléklete szerinti, aktualizált, a Vállalkozó által 4 (négy) eredeti példányának cégszerűen aláírt nyilatkozat Megrendelő részére történő megküldésével köteles teljesíteni.
		4. A jelen Keretmegállapodás 6. sz. mellékletének 4.6.2. és 4.6.3. pontban rögzítettek szerinti változása nem minősül a jelen Keretmegállapodás módosításának. Felek rögzítik, hogy a 4.6.2. és 4.6.3. pont szerint aktualizált mellékletet Vállalkozó – a benyújtás sorrendjében – folytatólagos alszámozással (6/1., 6/2., 6/3. stb.) ellátva köteles megküldeni a Megrendelő részére.
		5. Vállalkozó a 4.6.2. és 4.6.3. pontban rögzítettek kapcsán kifejezetten kijelenti, hogy a Kbt.-ben meghatározott, az alvállalkozók vonatkozásában irányadó szabályokkal – ideértve különösen a Kbt. 138. § (1) bekezdésében és 138. § (5) bekezdésében foglaltakat – maradéktalanul tisztában van és minden intézkedést megtesz ezen rendelkezések betartása érdekében, továbbá a jelen Szerződés aláírásával kifejezetten tudomásul veszi, hogy ezen kötelezettségek megszegése súlyos szerződésszegésnek minősül, melyre tekintettel Megrendelő jogosulttá válik a jelen Szerződés azonnali hatályú felmondására vagy az attól történő elállásra, továbbá Vállalkozóval szemben a jelen Szerződés és a vonatkozó jogszabályok szerinti jogkövetkezmények is korlátozás nélkül érvényesíthetők.
		6. A Megrendelő vagy a nevében eljáró személy (szervezet) a Keretmegállapodás teljesítése során korlátozás nélkül jogosult ellenőrizni, hogy a jelen Szerződés teljesítésében a Vállalkozó oldalán a jelen szerződés 6. sz. melléklete szerinti alvállalkozó(k) vesz(nek)-e részt.
		7. A Vállalkozó az alvállalkozók kiválasztásáért és teljesítésükért, a titoktartási kötelezettség velük történő betartatásáért egyebekben a Polgári Törvénykönyvről szóló 2013. évi V. törvény (a továbbiakban: Ptk.) szabályai szerint felel.
	1. Vállalkozó a teljesítéshez az alkalmasságának igazolásában részt vett szervezetet a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása a Kbt. 138. § (2) és (4) bekezdésében rögzítettek figyelembevételével maradhat el, továbbá helyettük a Kbt. 138. § (2) és (4) bekezdésben rögzítettek figyelembevételével vonható be más szervezet vagy szakember (ideértve az átalakulás, egyesülés, szétválás útján történő jogutódlás eseteit is).
	2. A Szolgáltató a jelen Keretmegállapodásban foglaltak teljesítésébe bevont alvállalkozók tevékenységéért teljes felelősséget vállal. A Szolgáltató az alvállalkozók tevékenységéért úgy felel, mintha a munkát maga végezte volna el. Az alvállalkozóra is értelemszerűen kiterjednek a Szolgáltatót terhelő szerződéses kötelezettségek.

 A Szolgáltató és az alvállalkozók által ellátott tevékenységért, illetve annak eredményéért a Szolgáltató teljes körű anyagi felelősséget vállal, ennek keretében felel mindazon kárért, mely a nem megfelelő szolgáltatásra vezethető vissza. Ezen körben Szolgáltató azon kárért is felel, melyet harmadik személy a Szolgáltató vagy alvállalkozója tevékenységével összefüggésben érvényesít a Megrendelővel szemben

4.9 Megrendelő jogosult a Szolgáltató, valamint annak alvállalkozói, teljesítési segédei jelen Keretmegállapodás teljesítésével összefüggő tevékenységét – a Szolgáltató tevékenységének indokolatlan zavarása nélkül – bármikor, szúrópróbaszerűen ellenőrizni. A Megrendelő ellenőrzési joga kiterjed különösen az adat- és iratszolgáltatás kérésére, helyszíni ellenőrzés, személyes meghallgatás tartására. Szolgáltató köteles a Megrendelő ilyen irányú indokolt kéréseinek eleget tenni. Amennyiben a Szolgáltató a Megrendelő jelen pont szerinti jogosultságának gyakorlását akadályozza, vagy a tapasztalt hiányosságot a Megrendelő által megadott határidőre nem pótolja, súlyos szerződésszegésnek minősül és Megrendelő jogosult a jelen Keretmegállapodást azonnali hatállyal felmondani. Szolgáltató tudomásul veszi, hogy a jelen pont szerinti ellenőrzést a Megrendelő képviseletében eljáró MÁV Magyar Államvasutak Zrt. Biztonsági Igazgatósága is jogosult gyakorolni.

* 1. Vállalkozó a teljesítéshez az alkalmasságának igazolásában részt vett szervezetet a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása a Kbt. 138. § (2) és (4) bekezdésében rögzítettek figyelembevételével maradhat el, továbbá helyettük a Kbt. 138. § (2) és (4) bekezdésben rögzítettek figyelembevételével vonható be más szervezet vagy szakember (ideértve az átalakulás, egyesülés, szétválás útján történő jogutódlás eseteit is). .

4.11 Megrendelő köteles a Szolgáltató számára a szerződésszerűen nyújtott Szolgáltatás teljesítését igazolni, továbbá köteles Szolgáltató (illetve alvállalkozói) részére a jelen Keretmegállapodás rendelkezéseinek megfelelően a Szolgáltatás ellenértékét megfizetni.

* 1. A Megrendelő fenntartja a szerződésszegésből eredő igényei érvényesítésének jogát arra az esetre is, ha a teljesítést a szerződésszegésről tudva elfogadta és igényét nem jelentette be azonnal.
	2. A Megrendelő kötelezettséget vállal arra, hogy a jelen Keretmegállapodás teljesítésével összefüggésben a Szolgáltató részére minden olyan körülményről kellő tájékoztatást ad, amely a tevékenység eredményességét, vagy kellő időre való elvégzését befolyásolja.

4.14 A Szolgáltató kifejezetten tudomásul veszi, hogy a Szolgáltatás igénybevételére jogosult munkavállalók a jelen Keretmegállapodásban meghatározott Szolgáltatásokon túl bármely egyéb szállodai szolgáltatást (ide értve különösen, de nem kizárólagosan a lefoglalt vendégéjszakát megelőző és után éjszaká(k)ra történő – privát – szobafoglalást, a telefonálást, a minibár igénybevételét, egyéb – a Keretmegállapodásban meg nem határozott – étel és italfogyasztást, wellness-szolgáltatások igénybevételét, stb.) csak saját költségükre vehetik igénybe, így ezen többletszolgáltatásokat a Szolgáltató köteles külön számla alapján, közvetlenül megfizettetni az érintett munkavállalókkal; ezen összegek megtérítésére Megrendelő semmilyen jogcímen nem köteles.

* 1. Felek a félreértések elkerülése érdekében rögzítik, hogy Megrendelő a jelen Keretmegállapodás szerinti Szolgáltatásokat igénybe vevő munkavállalókért semmiféle felelősséget nem vállal, így az általuk okozott károk megtérítésére nem kötelezhető. Az adott szálláshelyen irányadó és alkalmazandó szabályok, szabályzatok résztvevőkkel történő betartatásáért a Szolgáltató felel.
	2. Vállalkozó tudomásul veszi, hogy jelen Keretmegállapodás teljesítése során személye csak a Kbt. 139. §-ban és a 140. §-ban rögzítettek figyelembevételével változhat meg.
	3. Vállalkozó tudomásul veszi, hogy Megrendelő – a közpénzekkel való felelős gazdálkodás elvének érvényesítése jegyében – a jelen Szerződés teljesítése, illetve teljesülése során a Kbt. 142. §-ában rögzítettek figyelembevételével köteles eljárni. Megrendelő ennek keretében köteles a Közbeszerzési Hatóságnak a Kbt. 142. § (5) és (6) bekezdésében rögzített esetekben és körben adatot szolgáltatni, melyet Vállalkozó a jelen Szerződés aláírásával kifejezetten tudomásul vesz.
	4. Vállalkozó nem jogosult megfizetni, illetve elszámolni a jelen Keretmegállapodás teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontja szerinti feltételeknek megfelelő társaság tekintetében merülnek fel, és melyek alkalmasak a Vállalkozó adóköteles jövedelmének csökkentésére. A Vállalkozó köteles haladéktalanul – erre irányuló külön felhívás nélkül – írásban tájékoztatni a Megrendelőt a Kbt. 143. § (3) bekezdés szerinti ügyletekről, illetve a szerződés teljes időtartama alatt biztosítania kell – erre irányuló külön felhívás nélkül – a Megrendelő számára azt, hogy a Vállalkozó tulajdonosi szerkezete, illetve annak bármely változása megismerhető legyen, olyan mértékben és módon, hogy a Megrendelő az őt a mindenkor hatályos jogszabályok és a jelen szerződés alapján megillető jogait korlátozás nélkül tudja gyakorolni. A jelen pont szerinti kötelezettségek megszegése Vállalkozó súlyos szerződésszegésének minősül.
	5. Felek rögzítik, hogy Megrendelő jogosult az adott szállásfoglalás – vagyis a tényleges igénybevétel - kezdő napját megelőző … nap[[1]](#footnote-1) 16.00 óráig a megrendelt szolgáltatást díjmentesen lemondani; Szolgáltató a határidőben érkezett lemondás esetén semmilyen költség- vagy díjigénnyel nem léphet fel Megrendelővel szemben, kártérítés vagy kártalanítás felszámítására nem jogosult.

 A fenti időpontot meghaladó lemondás esetén Szolgáltató ugyanúgy jogosult kiszámlázni a szolgáltatás díját, mintha azt Megrendelő ténylegesen igénybe vette volna, azonban ezen felül semmilyen költség- vagy díjigénnyel nem léphet fel Megrendelővel szemben, kártérítés vagy kártalanítás felszámítására nem jogosult.

1. **Fizetési feltételek**
	1. Felek rögzítik, hogy a Megrendelő a – Szolgáltatót a Szolgáltatás szerződésszerű teljesítése esetén megillető – díjat az alábbiak szerint fizetik meg.

Szolgáltató legkésőbb a teljesítés elismerésének időpontjáig (azaz a Teljesítésigazolás Megrendelő általi kiállításának időpontjáig) köteles a jelen Keretmegállapodás 7. számú melléklete szerinti nyilatkozat (a továbbiakban: Nyilatkozat) felhasználásával nyilatkozni arról, hogy a Szolgáltató és az általa a jelen Keretmegállapodás teljesítésébe a Kbt. 138. §-a szerint bevont alvállalkozói egyenként mekkora összegre jogosultak a vállalkozói díjból.

Szolgáltató a Nyilatkozatot cégszerűen aláírva, 2 (kettő) eredeti példányban köteles eljuttatni a Megrendelő jelen Keretmegállapodás szerinti kapcsolattartója részére.

5.1.1. Amennyiben a Szolgáltató a Nyilatkozata értelmében a teljesítéshez alvállalkozót vesz igénybe:

5.1.1.1. A Megrendelő a Kbt. 135. § (3) bekezdés c) és d) pontja szerinti kötelezettségeit kizárólag a Szolgáltató Nyilatkozatában megadottak szerint, annak birtokában teljesíti.

Szolgáltató köteles az alvállalkozókat a szerződésük megkötésekor – vagy amennyiben az ilyen szerződés megkötésére az adott alvállalkozó jelen Keretmegállapodás teljesítésébe történő bevonását megelőzően kerül sor, akkor az adott alvállalkozó jelen Szerződés teljesítésében történő bevonásáig – tájékoztatni a számlák Kbt. szerinti fizetésének rendjéről, a jelen Keretmegállapodás szerinti fizetési feltételekről valamint arról, hogy a jelen Keretmegállapodással összefüggésben kiállított számlák ellenértékének pénzügyi teljesítését a Megrendelő fogja teljesíteni a részükre.

Felek rögzítik, hogy Megrendelő a Szolgáltató Nyilatkozatában rögzítettek teljes körűségét, helytállóságát és valóságtartalmát semmilyen szempontból nem köteles vizsgálni és semmiféle felelősséget nem vállal a Szolgáltató által adott Nyilatkozatban foglaltakért. Felek rögzítik, hogy az előzőek szerinti felelősség-kizárás a Megrendelő oldalán minden körülmények között fennáll, függetlenül attól, hogy a Szolgáltató Nyilatkozatában foglaltak hiányos, téves, hamis, pontatlan vagy a jelen Szerződés 7. sz. mellékletének aktuális változatával összhangban nem álló (a továbbiakban együtt: nem megfelelő) voltát felismerte vagy felismerhette-e.

Felek megállapodnak továbbá, hogy amennyiben a Megrendelő a Szolgáltató Nyilatkozatának nem megfelelő voltát felismeri és megállapítja, hogy emiatt a Kbt. 135. § (3) bekezdés c) és/vagy d) pontja szerinti kötelezettségeit nem vagy nem megfelelően tudná teljesíteni, úgy köteles a Szolgáltató jelen Szerződés szerinti kapcsolattartóját a Nyilatkozat nem megfelelő mivolta felismerésétől számított 3 (három) munkanapon belül írásban felszólítani a megfelelő tartalmú Nyilatkozat megtételére. Felek rögzítik, hogy Megrendelő a jelen bekezdés szerinti esetben a Kbt. 135. § (3) bekezdés c) és/vagy d) pontja szerinti kötelezettségei teljesítését jogosult mindaddig megtagadni, amíg a Szolgáltató megfelelő, javított adattartalmú Nyilatkozatot nem bocsát a Megrendelő rendelkezésére. Felek megállapodnak, hogy a jelen bekezdés szerinti esetből származó valamennyi kár, költség és az abból eredő felelősség a Szolgáltatót terheli és sem Szolgáltató, sem az alvállalkozói nem jogosultak a Szolgáltató Nyilatkozatának nem megfelelő volta miatti bármely – így különösen késedelemből eredő – igényt érvényesíteni a Megrendelővel szemben. Szolgáltató kifejezetten kijelenti, hogy a jelen Szerződést ezen vállalkozói kötelezettségek és megrendelői jogosultságok ismeretében köti meg és vállalja, hogy a jelen pontban foglaltakról az alvállalkozóit is tájékoztatja, illetőleg velük olyan szerződéseket köt, melyek a Megrendelővel szembeni igényérvényesítés lehetőségét ezen esetekre kizárják.

5.1.1.2. A Megrendelő a Szolgáltató Nyilatkozatának kézhezvételét követő 3 (három) munkanapon belül írásban, a Szolgáltató Nyilatkozatában megadott értesítési címre megküldött értesítésben felhívja a Szolgáltatót, valamint az alvállalkozókat, hogy a Teljesítésigazolás Megrendelő általi kiállítását követően állítsák ki számláikat, egyidejűleg felhívja őket, hogy amennyiben nem szerepelnek az Art. 36/A. §-a szerinti köztartozásmentes adózói adatbázisban, nyújtsák be a tényleges kifizetés időpontjától számított 30 (harminc) napnál nem régebbi együttes adóigazolásukat a Megrendelő részére.

5.1.1.3. Megrendelő a szolgáltatói és az alvállalkozói teljesítéseknek a szolgáltatói Nyilatkozatban megjelölt ellenértékét – függetlenül attól, hogy a Szolgáltató alvállalkozói eleget tettek-e a számláik kiállítására vonatkozó kötelezettségüknek – a Szolgáltató számlája Megrendelő általi kézhezvételét követő 30 (harminc) napon belül közvetlenül utalja át a Szolgáltató és az alvállalkozók részére azzal, hogy amennyiben a Szolgáltatónak vagy valamely alvállalkozójának a kifizetés időpontjában az együttes adóigazolása alapján köztartozása van, a Megrendelő a Szolgáltató, illetve az adott alvállalkozói teljesítés ellenértékét a köztartozás erejéig az Art. 36/A. § (3) bekezdése szerint visszatartja.

Felek rögzítik, hogy Megrendelő kizárólag a jelen Szerződés pénznemében – azaz az 1.2. pont szerinti pénznemben – teljesít kifizetéseket és semmiféle felelősséget nem vállal abból eredően, ha Szolgáltató az alvállalkozóival nem ezen pénznemben kötött szerződést. Ennek megfelelően Szolgáltató az alvállalkozói teljesítések ellenértékét a jelen Szerződés 1.2. pontja szerinti pénznemben köteles a Nyilatkozatában feltüntetni. Megrendelő a más devizanemben meghatározott alvállalkozói teljesítések 1.2 pont szerinti devizanemre történő, Szolgáltató általi átváltását semmilyen szempontból nem ellenőrzi (kizárólag az összes szolgáltatói és alvállalkozói teljesítés összesített, jelen Keretmegállapodás szerinti devizanemben meghatározott értéke és a jelen Keretmegállapodásban rögzítettek szerint meghatározott ellenérték egyezőségét) és az utalásait a Szolgáltató és az alvállalkozók felé a jelen Keretmegállapodás pénznemében indítja, függetlenül attól, hogy a Szolgáltató a Nyilatkozatban milyen pénznemben vezetett bankszámlákat jelölt meg, melyre a Megrendelőnek az utalást teljesítenie kell. Ennek megfelelően Megrendelő semmiféle felelősséget nem vállal az általa indított utalások Szolgáltató és az alvállalkozók számláján történő jóváírásával kapcsolatos esetleges költségekért, árfolyamveszteségekért, károkért, stb. Szolgáltató a jelen pontban foglaltakat kifejezetten tudomásul veszi és a kifizetés pénznemével kapcsolatos megrendelői felelősség-kizárásról az alvállalkozóit tájékoztatja, továbbá velük olyan tartalmú szerződéseket köt, melyek az átváltással, árfolyamkockázattal, egyéb, kapcsolódó költségekre vonatkozó felelősségvállalást a Szolgáltató és alvállalkozói relációjában megfelelően kezeli és Megrendelőt az előzőek szerinti felelősség-kizárással összhangban minden felelősség alól mentesíti.

Megrendelő mindaddig jogosult a Szolgáltató számláját írásban visszautasítani, amíg az nem felel meg maradéktalanul a jelen Keretmegállapodásban és a Nyilatkozatban foglaltaknak. A hibás, hiányos, téves címre megküldött, a Nyilatkozatban foglaltaktól eltérő tartalmú vagy egyéb okból nem a jelen Szerződés rendelkezéseiben és/vagy a hatályos jogszabályokban megfogalmazottaknak megfelelő számla visszautasításából eredően a Szolgáltató és alvállalkozói a Megrendelővel szemben igényt nem érvényesíthetnek és Szolgáltató köteles helyt állni a Megrendelőt az ilyen esetekből kifolyólag érő összes kárért. Az előzőek szerinti esetekben a fizetési határidő az adott, megfelelő számla kézhezvétele napjától számítandó. Szolgáltató kifejezetten kijelenti, hogy a jelen Keretmegállapodást ezen vállalkozói kötelezettségek és megrendelői jogosultságok ismeretében köti meg és vállalja, hogy a jelen pontban foglaltakról az alvállalkozóit is tájékoztatja, illetőleg velük olyan szerződéseket köt, melyek a Megrendelővel szembeni igényérvényesítés lehetőségét ezen esetekre kizárják.

5.1.2 Amennyiben a Szolgáltató a Nyilatkozata értelmében a teljesítéshez nem vesz igénybe alvállalkozót:

5.1.2.1. Az ellenérték kifizetésének teljesítése a Ptk. 6:130. § (1)-(2) bekezdésében foglalt szabályoknak megfelelően történik. Szolgáltató a számla kiállítására a Megrendelő által kiállított, a jelen Keretmegállapodás 2.3. pontja szerinti Teljesítésigazolása birtokában jogosult.

5.1.2.2. A Megrendelő az ellenértéket a számla és mellékleteinek kézhezvételétől számított 30 (Harminc) naptári napon belül utalja át Szolgáltató számláján megjelölt bankszámlaszámra.

5.1.2.3. Amennyiben a Szolgáltató által kiállított számla a hatályos jogszabályoknak, illetőleg a jelen Keretmegállapodás előírásainak nem felel meg, vagy a fizetés jelen Szerződésben meghatározott egyéb előfeltételei nem teljesülnek, a Megrendelő jogosult a számlát visszautasítani és a hiányok pótlására írásban felszólítani a Szolgáltatót. Ebben az esetben a fizetési határidő a megfelelő számla kézhezvétele napján kezdődik.

Felek rögzítik, hogy a fentiek szerinti esetekben az érintett összeg megfizetése kapcsán a kifizetés előfeltételeinek maradéktalan teljesülésétől számítandó a vonatkozó fizetési határidő.

* 1. Szolgáltató a számlájához köteles a Teljesítésigazolás másolati példányát mellékelni. Vállalkozó köteles a számláján a jelen Szerződés számát (…………../201…./START) feltüntetni.
	2. Megrendelő kifejezetten felhívja Szolgáltató figyelmét, hogy a jelen Szerződés szerinti kifizetések az Art. 36/A. §-a hatálya alá tartoznak. Szolgáltató kijelenti, hogy az Art. 36/A. §-a szerinti kötelezettségeivel maradéktalanul tisztában van.
	3. Szolgáltató számláját – a hatályos jogszabályokban foglaltaknak megfelelően - köteles kiállítani.
	4. Számlázási cím/Vevő neve és címe: MÁV-START Zrt. (1087 Budapest, Könyves Kálmán krt. 54-60.)

Számla benyújtásának címe/Postázási cím: MÁV-START Zrt. 1426 Budapest Pf. 27.

* 1. Megrendelő előleget, kötbért nem fizet és semmiféle biztosítékot nem nyújt a Szolgáltató részére.
	2. Felek határozott idejű elszámolásban állapodnak meg. Szolgáltató (illetve alvállalkozója/alvállalkozói) a tárgyhónap 15-ig teljesített és igazolt Szolgáltatásokról tárgyhónap 20-ig állít ki számlát. A tárgyhónap 16. napjától a tárgyhónap utolsó napjáig teljesített és igazolt Szolgáltatásokról Szolgáltató (illetve alvállalkozója/alvállalkozói) a tárgyhónapot követő 5-ig állít ki számlát. Szolgáltató az ezen pontban foglalt határidőkről köteles tájékoztatni az alvállalkozóit. A számla teljesítési időpontja megegyezik a mindenkor hatályos általános forgalmi adóról szóló 2007. évi CXXVII. törvény 58. § (1) bekezdés szerint meghatározott időponttal.

5.8 Szolgáltató számlája azon a napon számít pénzügyileg teljesítettnek, amikor Megrendelő bankszámláját számlavezető pénzintézete a számla összegével megterheli.

5.9 Amennyiben Megrendelő olyan okból, melyért felelős, fizetési késedelembe esik, a Ptk. 6:155. §-ában meghatározott mértékű késedelmi kamat megfizetésére köteles az ott rögzített feltételekkel.

Amennyiben a fizetési késedelem a jelen Keretmegállapodás 5.1.1. pontja szerinti esetben valamely alvállalkozó részére történő kifizetéssel kapcsolatos, akkor az érintett alvállalkozó jogosult közvetlenül a Megrendelővel szemben érvényesíteni a késedelmi kamat iránti igényét. Felek a félreértések elkerülése érdekében rögzítik, hogy a jelen pontban foglaltak nem korlátozzák a Megrendelő jelen Szerződés szerinti jogait (ideértve különösen a kifizetés jogszerű megtagadására vonatkozó jogosultságát), továbbá a fizetési határidő számítása szempontjából a 5.1.1.3. pontban rögzítetteket.

5.10 Amennyiben a Megrendelő a Kbt. és/vagy egyéb, vonatkozó jogszabály és/vagy a jelen Keretmegállapodás alapján felmerülő bármely okból a kifizetés visszatartására kényszerül, a jogszerű visszatartás következtében bekövetkező későbbi, részleges vagy teljes kifizetésből eredően a Szolgáltató és – a 5.1.1. pont szerinti esetben – alvállalkozója a Megrendelővel szemben semmiféle igényt – különös tekintettel a késedelmi kamat, kamat vagy egyéb költség megtérítésére irányuló igényre – nem érvényesíthet.

6. Szerződésszegés, kötbér

6.1. Szolgáltató a jelen Keretmegállapodás megszegésével, vagy a Keretmegállapodáson kívül okozott károkért a Megrendelővel szemben teljes felelősséggel tartozik (ide értve különösen, de nem kizárólagosan a közvetlen és közvetett, illetve következményes károk –többek közt a helyettesítés többletköltségei –, valamint az elmaradt haszon megtérítését is). Ezen körben a Szolgáltató azon kárért is felel, melyet harmadik személy a Szolgáltató tevékenységével összefüggésben érvényesít a Megrendelővel szemben. Megrendelő közvetlen kárának minősül a vasúti személyszállítási szolgáltatás támogatásához Szolgáltató által jelen Szerződés alapján nyújtott tevékenység nem vagy nem megfelelő teljesítéséből eredő, illetve azzal összefüggő, a Megrendelőt terhelő mindennemű költség, kár, egyéb fizetési kötelezettség, elmaradt előny, tekintet nélkül a jogosult személyére. Következményes kár a jelen Szerződés vonatkozásában az a kár, amely a Szolgáltató magatartásának közvetett következménye, függetlenül attól, hogy azzal a szerződéskötés időpontjában a szerződésszegés lehetséges következményeként Szolgáltató előre számolhatott-e. Szolgáltató visszavonhatatlanul kijelenti, hogy a jelen Szerződés megkötését megelőző közbeszerzési eljárás során az ajánlatában a jelen Szerződés szerinti egységárakat a jelen pontban foglaltakra is figyelemmel határozta meg.

6.2. Szolgáltató nem teljesítése, hibás teljesítése vagy késedelme esetén a Megrendelő kötbérre jogosult. A kötbér alapja (a továbbiakban: Kötbéralap) az Eseti megrendeléssel megrendelt, a szerződésszegéssel érintett szerződéses szolgáltatás bruttó ellenértéke (A kötbéralap a szerződésszegéssel érintett szobához tartozó bruttó egységár és az érintett éjszakák számának szorzata alapján kerül meghatározásra szálláshelyenként külön-külön. Amennyiben egy szálláshelyen több szobát érint a szerződésszegés, úgy a szobák bruttó egységárainak összegét kell szorozni az éjszakák számával.)

* 1. A jelen Keretmegállapodásban vállalt, Eseti megrendelésen alapuló kötelezettségeknek bármely okból Szolgáltatónak felróhatóan nem a Keretmegállapodásban és/vagy az Eseti megrendelésben rögzített teljesítési határidőre történő teljesítése (késedelmes teljesítés) esetén Szolgáltató késedelmi kötbért köteles fizetni Megrendelő részére. A késedelmi kötbér mértéke a késedelem minden megkezdett órája után a Kötbéralap 20 %-a, de legalább 20 EUR. Késedelmes teljesítésnek minősül különösen, ha a Megrendelő munkavállalója a szállást a jelen Keretmegállapodásban illetve az Eseti megrendelésben meghatározott időpontban a Szolgáltatónak felróható okból nem tudja elfoglalni.
	2. A késedelmi kötbérfizetési kötelezettség a késedelem megszűnésének időpontjában esedékes.
	3. Amennyiben a Megrendelő munkavállalója a szállást a Szolgáltatónak felróható okból 2 órát meghaladó késedelemmel, vagy egyáltalán nem tudja elfoglalni, úgy az Eseti megrendelés vonatkozó része – a Megrendelő eltérő rendelkezése hiányában – nem teljesítettnek minősül. Az Eseti megrendelés – részben vagy egészben való – nem teljesítése esetén a Szolgáltató nem teljesítési kötbért köteles fizetni, melynek mértéke a Kötbéralap 30 %-a, mely kötbér a Megrendelő – Eseti megrendeléstől való részleges vagy teljes – rendkívüli felmondási / elállási szándékának bejelentésekor esedékes.
	4. Amennyiben a Megrendelő a Keretmegállapodást bármely, a Szolgáltatónak felróható oknál fogva teljesen vagy részlegesen azonnali hatállyal felmondja vagy attól teljesen vagy részlegesen eláll a jelen Keretmegállapodásban vagy a vonatkozó jogszabályokban rögzítettek alapján, úgy a Szolgáltató a Keretmegállapodás nem teljesítése miatt meghiúsulási kötbért köteles fizetni, melynek alapja az 1.2. pont szerinti keretösszeg még ki nem merített bruttó összege, mértéke a jelen pont szerinti kötbéralap 30%-a. A meghiúsulási kötbér a Megrendelő Keretmegállapodástól való rendkívüli felmondási/elállási szándékának bejelentésekor esedékes.

A Keretmegállapodás nem teljesítésének minősül különösen, amennyiben

* + legalább 25 alkalommal kerül sor a 6.3. pont szerinti kötbér kiszabására és/vagy
	+ legalább 10 alkalommal kerül sor a 6.5. pont szerinti kötbér kiszabására és/vagy
	+ legalább 30 alkalommal kerül sor a 6.8. pont szerinti kötbér kiszabására.
	1. Nem teljesítési illetve meghiúsulási kötbér érvényesítésével egyidejűleg Szolgáltató – a nemteljesítéssel érintett szolgáltatások után - díjra nem jogosult.
	2. Amennyiben Szolgáltató Eseti megrendelésen alapuló teljesítése egyebekben a jelen pontokba foglaltakon kívül bármely okból nem szerződésszerű (hibás teljesítés), Szolgáltató kötbért köteles fizetni, melynek mértéke a Kötbéralap 20%-a / alkalom akkor is, ha Szolgáltató a felelősség alól magát egyébként kimenti. Hibás teljesítésnek minősül különösen, ha a szálláshelyen nem biztosított a 24 órás recepciószolgálat, a szálláshely a megadott gyalogos távolságnál messzebb helyezkedik el, a szobák mérete nem felel meg a Keretmegállapodás 1.6. pontjában foglaltaknak, a szoba nem rendelkezik saját fürdőszobával vagy a szálláshely nem biztosít ágyneműt és törölközőt. A hibás teljesítés miatti kötbér a Megrendelő ezzel kapcsolatos igényének bejelentésekor válik esedékessé. A hibás teljesítés miatti kötbér nem érinti a Megrendelő egyéb jogait. A Megrendelő a hibás teljesítési kötbér mellett érvényesítheti szavatossági jogait.
	3. Amennyiben Szolgáltató előre látja, hogy az Eseti megrendelésen alapuló teljesítése nem lesz szerződésszerű (késedelmesen vagy hibásan teljesít, illetve nem teljesít), de erről nem értesíti Megrendelőt, kötbért köteles fizetni, melynek mértéke a Kötbéralap 30%-a/alkalom. A kötbér esedékessé válik, amikor a Megrendelő számára nyilvánvalóvá vált, hogy a Szolgáltató teljesítése nem lesz szerződésszerű.
	4. A Megrendelő kötbérigényéről – 8 napos fizetési határidővel – a számvitelről szóló 2000. évi C. törvény szerinti bizonylatot (kötbért terhelő levelet) állít ki és küld meg a Szolgáltatónak. A Megrendelőnek – a Kbt. 130. § (6) bekezdésében foglaltak teljesülése esetén – jogában áll kötbérigényét a Szolgáltatónak jelen Keretmegállapodás alapján fizetendő díjazás összegébe beszámítani, nem teljesítés esetén pedig a Szolgáltató díjra nem jogosult.
	5. Felek rögzítik, hogy a jelen Keretmegállapodásban biztosított kötbérek kumulatívak, így akár együttesen, akár külön-külön, akár más jogkövetkezményekkel együtt is alkalmazhatóak a Megrendelő kizárólagos választása szerint.
	6. Felek rögzítik, hogy a jelen Keretmegállapodáson alapuló Eseti megrendelések visszaigazolásának elmulasztása, késedelmes vagy hibás teljesítése is már kötbérfizetési kötelezettséget keletkeztethet.

**7. Felek kapcsolattartása**

Felek megállapodnak abban, hogy jelen Keretmegállapodással kapcsolatos kérdések rendezésére – ide nem értve a konkrét megrendelések operatív leadását, visszaigazolását, etc. – az alábbiakban megjelölt személyeket jelölik ki:

A Megrendelő kapcsolattartója: a Keretmegállapodás 5. számú Melléklete szerint.

A Szolgáltató kapcsolattartója:

 …………………………………… (tel.: ………….., e-mail: :………………)

**8. Időbeli hatály, a Keretmegállapodás megszűnése**

8.1. A jelen Keretmegállapodás a mindkét fél általi aláírása napján lép hatályba és megszűnik, amennyiben mindegyik Fél a jelen Keretmegállapodásban vállalt összes kötelezettségét teljesítette, azzal, hogy a jelen Keretmegállapodás alapján kiadásra kerülő Eseti megrendelések teljesítését lekésőbb jelen Keretmegállapodás mindkét fél általi aláírásától számított 24. hónap utolsó napjáig be kell fejezni.

8.2. Felek jelen Keretmegállapodást közös megegyezéssel írásban megszüntethetik.

8.3. Megrendelő a jelen Keretmegállapodást 30 naptári napos felmondási idővel, a Szolgáltató részére megküldött írásos értesítéssel bármikor, indoklás nélkül felmondhatja. A Szolgáltató a Megrendelő rendes felmondása okán semmilyen kártérítési, kártalanítási vagy egyéb igénnyel nem léphet fel a Megrendelővel szemben.

 Továbbá Megrendelő jogosult és egyben köteles a Szerződést felmondani – ha szükséges olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon – ha

* a Szolgáltatóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
* a Szolgáltató közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.

 A Megrendelő a jelen Szerződést felmondhatja, vagy – a Ptk-ban foglaltak szerint – a szerződéstől elállhat a Kbt. 143. § (1) bekezdésében rögzített esetekben.

 A Megrendelő a Kbt. 143. § (2) bekezdése alapján köteles a jelen Szerződést felmondani, vagy – a Ptk-ban foglaltak szerint – attól elállni, ha a jelen Szerződés megkötését követően jut tudomására, hogy a Szolgáltató tekintetében a jelen Szerződés megkötését megelőző közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

8.4. Felek megállapodnak, hogy Megrendelő – a jelen Keretmegállapodásban és a Polgári Törvénykönyvben rögzített jogainak teljes körű érvényesíthetősége mellett, az ott rögzítetteken túlmenően – jogosult a jelen Keretmegállapodástól – mérlegelése szerint – részben vagy egészben, a Szolgáltató részére megküldött írásos nyilatkozatával elállni, vagy választása szerint a jelen Keretmegállapodást rendkívüli felmondással, a Szolgáltató részére megküldött írásos nyilatkozattal felmondani Szolgáltató súlyos szerződésszegése esetén, különösen ha:

* a Szolgáltató vagy bármely, Szolgáltató érdekkörébe tartozó személy megsérti a titoktartásra vonatkozó rendelkezéseket;
* legalább 25 alkalommal kerül sor a 6.3. pont szerinti kötbér kiszabására;
* legalább 10 alkalommal kerül sor a 6.5. pont szerinti kötbér kiszabására;
* legalább 30 alkalommal kerül sor a 6.8. pont szerinti kötbér kiszabására;
* a Szolgáltató nyilatkozatával vagy magatartásával/eljárásával sérti a Megrendelő jó hírét, üzleti tisztességét;
* a Szolgáltatóval szemben bármely teljesítési hely (város) tekintetében 10 alkalommal kerül sor kötbér érvényesítésére, függetlenül a kötbér típusától;
* a Szolgáltató a Megrendelő és/vagy a képviseletében eljáró MÁV Zrt. Biztonsági Igazgatósága 4.9. pont szerinti ellenőrzési jogát akadályozza vagy ezt megkísérli és / vagy az ellenőrzés során téves adatot, információt szolgáltat;
* a Szolgáltató bármely egyéb módon megsérti a Keretmegállapodásból fakadó kötelezettségeit Szolgáltató egyéb súlyos szerződésszegést követ el;

8.5. Felek a félreértések elkerülése érdekében rögzítik, hogy Megrendelő a jelen Keretmegállapodás alapján – kizárólagos és szabad választása szerint – jogosult arra, hogy a jelen Keretmegállapodásban rögzített elállási (felmondási) joga helyett, az azt megalapozó körülmények bekövetkezte esetén elállás (felmondás) helyett a Keretmegállapodást felmondás (elállás) útján szüntesse meg. A 8.3 és 8.4. pontban foglalt esetekben a Megrendelő elállása/felmondása jogszerűnek minősül, Szolgáltatót semmilyen kártérítésre, kártalanításra nem jogosult.

8.6. Megrendelő bármikor elállhat a jelen Keretmegállapodástól a Szolgáltatóhoz intézett írásbeli nyilatkozatával, ha a Szolgáltató ellen a Keretmegállapodás megkötését követően felszámolási, végelszámolási, hivatalból törlési, illetve egyéb, megszüntetésre irányuló eljárás indul. Ilyen esetben a Megrendelő elállása jogszerűnek minősül, Szolgáltatót kártérítés nem illeti meg. Felek a félreértések elkerülése érdekében rögzítik, hogy amennyiben a jelen Keretmegállapodás a jelen pont alapján szűnik meg, úgy a megszűnést a Szolgáltatónak felróható okból bekövetkezettnek kell tekinteni.

Szolgáltató a jelen pontban rögzített feltételek bármelyikének bekövetkeztéről haladéktalanul köteles értesíteni Megrendelőt. A jelen pont szerinti elállási ok bekövetkezése súlyos szerződésszegésnek minősül a Szolgáltató részéről, azzal, hogy Megrendelő póthatáridő biztosítására ilyen esetben nem köteles.

8.7. A Szolgáltató jogosult a jelen Keretmegállapodást rendkívüli felmondással megszüntetni abban az esetben, ha a Megrendelő

* a Szolgáltató erre vonatkozó írásbeli figyelmeztetése ellenére, a szerződésszerű teljesítésre a Szolgáltató által meghatározott ésszerű – de legalább 30 napos – póthatáridőn belül sem teljesíti a jelen Szerződés alapján fennálló kötelezettségeit;
* ellen az illetékes bíróság jogerősen felszámolási eljárás lefolytatását rendeli el, vagy önmaga végelszámolását rendeli el.

8.8. Szolgáltató tudomásul veszi, hogy a Megrendelőnek a Szolgáltatás jelen Keretmegállapodásban foglaltak szerinti nyújtásához kiemelt érdeke fűződik, erre tekintettel Felek rögzítik, hogy a Megrendelő a Szolgáltató szerződésszegése esetén (különösen késedelme esetén) póthatáridő tűzése nélkül jogosult a jelen Keretmegállapodásban rögzített jogait gyakorolni.

8.9. Szolgáltató a jelen Keretmegállapodás felmondására egyebekben nem jogosult, kivéve a jogszabály által lehetővé tett eseteket.

8.10. Felek kifejezetten megállapodnak továbbá, hogy a Megrendelő a 8.4. illetve a 8.6. pontban foglalt eseteken kívül is jogosult a Szolgáltató felróható magatartásától függetlenül az általános elállási jogot gyakorolni azzal, hogy ebben az esetben köteles a Szolgáltató ezzel összefüggésben felmerült igazolt kárai és költségei teljes mértékű megtérítésére, kivéve a következményes károkat és az elmaradt hasznot.

 Megrendelő felhívja Szolgáltató figyelmét arra, hogy a jelen Szerződésben meghatározottak alapján csak az Eseti megrendelésekben megrendelt szolgáltatásokkal kapcsolatos, igazolt költségeket tekinti a Szerződés Megrendelő részéről elállással történő megszüntetése esetén a Szolgáltatói kártérítési igények szempontjából elfogadható, igazolt kárnak.

 A Szolgáltatót terhelő kárenyhítési kötelezettség megszegésének minden következményét a Vállalkozó viseli.

8.11. Felmondása és elállása esetére Megrendelő fenntartja magának a jogot a szerződésszegésből eredő jogai érvényesítésére, ideértve bármely kötbér követelésére és a kárai megtérítésére való jogot is.

8.12. Felek a jelen Keretmegállapodás bármely okból történő megszűnésekor, legkésőbb a megszűnés napjától számított 15 (tizenöt) napon belül kötelesek elszámolni egymással. Felek megállapodnak, hogy jelen Keretmegállapodás megszűnése esetén mindkét fél haladéktalanul köteles jelen Keretmegállapodás teljesítésével összefüggésben birtokába jutott valamennyi okiratot saját költségén a másik fél birtokába visszabocsátani.

8.13 A jelen Keretmegállapodást mindkét Fél belegyezésével, kizárólag a Kbt. 141. §-ban foglaltak alapján írásban lehet módosítani, a Felek cégszerű aláírásával. Szóban, ráutaló magatartással a szerződés nem módosítható.

 Nem minősül szerződés-módosításnak a felek cégjegyzékben nyilvántartott adataiban, így különösen a székhelyében, képviselőiben, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás

**9. Vegyes rendelkezések**

9.1. A Felek megállapodnak abban, hogy a jelen Keretmegállapodást, valamint az annak teljesítése során vagy azzal összefüggésben tudomásukra jutott, a másik Felet érintő minden olyan információt, amelynek közlése a másik Félre vagy a vele kapcsolatban álló más jogalanyra hátrányos következménnyel járna, ezek hátrányos megítélését eredményezhetné, vagy gazdasági érdekeiket sértené, vagy veszélyeztetné kötelesek üzleti titokként kezelni. A jelen pont szerinti titoktartási kötelezettség a jelen Keretmegállapodás megszűnését követően is időbeli korlátozás nélkül fennmarad. Szolgáltató felelős azért is, hogy alkalmazottai, alvállalkozói jelen titokvédelmi rendelkezés tartalmát megismerjék és annak eleget tegyenek.

9.2. Szolgáltató a jelen Keretmegállapodás aláírásával kijelenti és szavatolja, hogy a jelen Keretmegállapodás alapján végzett tevékenységét professzionális minőségben, olyan módon teljesíti, amely – hacsak a jelen Keretmegállapodás eltérő rendelkezéseket nem tartalmaz – megfelel a jogszabályi előírásoknak, a nyújtandó szolgáltatás jellegére vonatkozó, általánosan elfogadott szakmai normáknak és szokásoknak. Szolgáltató kijelenti és szavatolja továbbá, hogy a jelen Keretmegállapodás alapján a teljesítésben részéről közreműködő személyek megfelelő képzettséggel rendelkeznek.

9.3. Felek az adataikban bekövetkező mindennemű változást, különösen a cég címének, bankszámlaszámának és adószámának változását a másik féllel a változást követő 3 napon belül írásban kötelesek közölni. Ezen bejelentési kötelezettség elmulasztásából, vagy késedelmes teljesítéséből fakadó minden kárért a mulasztó felet terheli a felelősség.

9.4. A Felek egymáshoz intézett nyilatkozataikat írásban – ideértve, de nem kizárólag postai úton megküldött levél, személyesen kézbesített levél, távirat, telefax, e-mail, etc. – kötelesek megtenni. A Felek tudomásul veszik, hogy

a Felek levelezési címként a jelen Keretmegállapodásban meghatározott címet fogadják el. Amennyiben valamelyik fél pontatlan, téves címet adott meg, illetve elmulasztja értesíteni a másik felet a levelezési címe változásáról és emiatt válik sikertelenné a kézbesítés, akkor ennek a felelőssége az értesítést elmulasztó Felet terheli;

a Felek egymáshoz intézett (postai tértivevényes) nyilatkozatai akkor is kézbesítettnek tekintendők, amennyiben azok „nem kereste”, vagy „eredménytelen” vagy „elköltözött” vagy „címzett ismeretlen” jelzéssel érkeznek vissza. Az így visszaküldött iratot a második postai kézbesítés megkísérlésének napjától számított 5. napra vonatkozó hatállyal kézbesítettnek kell tekinteni;

* + A Felek a személyesen átadott küldeményt akkor tekintik kézbesítettnek, amikor a címzett az átvételt igazolta;
	+ Felek a telefaxon, e-mailen küldött küldeményt akkor tekintik kézbesítettnek, amikor a címzett az átvételt igazolta, email esetén, amikor a kézbesítési igazolást a feladó megkapta, ennek hiányában, amikor a küldő a küldeményt elküldte.

9.5. Nem minősül Szerződésszegésnek, ha a szerződő Felek egyikének sem felróható okból (vis maior) a szerződő Felek bármelyike nem tudja teljesíteni a jelen Keretmegállapodásban foglalt kötelezettségeit. A vis maior körülményeinek kell tekinteni azokat a szerződő Felek működési területén kívül eső, előre nem látható és általuk elháríthatatlan körülményeket, amelyek nem függnek a szerződő Felek akaratától és közvetlenül akadályozzák a szerződő Felek bármelyikét a Keretmegállapodás kötelezettségének teljesítésben. A szerződő Felek kérésére a vis maior tényéről megfelelő indoklást kötelesek kölcsönösen bemutatni. A fenyegető vis maiorról és vis maior bekövetkeztéről, várható időtartamáról a szerződő Felek egymást haladéktalanul írásban kötelesek tájékoztatni. A fenyegető, vagy bekövetkező vis maiorról történő késedelmes tájékoztatásból származó kárért a késedelmes tájékoztatásért felelős szerződő Fél felel.

9.6. Szolgáltató kijelenti továbbá, hogy jelen Keretmegállapodás Szolgáltató általi teljesítése nem jelenti, és nem eredményezi bármilyen olyan szerződés vagy kötelezettség megszegését, amely valamely harmadik személlyel kötött szerződés alapján áll fenn, illetőleg valamely harmadik fél tulajdonát képező információ titokban tartására vonatkozik.

9.7. Szerződő Felek megállapodnak abban, hogy a jelen Keretmegállapodásból eredő vitáikat tárgyalások útján kísérelik meg rendezni. Amennyiben ezek a kezdeményezéstől számított 30 napon belül nem vezetnek eredményre, úgy a Felek bármelyike jogosult bírósági eljárást kezdeményezni. Felek megállapítják, hogy bármely vita eldöntésére, amely a jelen Keretmegállapodásból vagy azzal összefüggésben, annak megszegésével, megszűnésével, érvényességével vagy értelmezésével kapcsolatban keletkezik, a polgári perrendtartásról szóló 1952. évi III. törvény rendelkezései szerint hatáskörrel és illetékességgel rendelkező rendes magyar bíróság jogosult eljárni

9.8. Szolgáltató a Ptk. 6:209. § (1) bekezdése alapján már most hozzájárulását adja ahhoz, hogy a Megrendelő a jelen Szerződésből fakadó jogait és kötelezettségeit harmadik személy(ek) részére – kizárólagos választása szerint akár teljesen, akár részlegesen – átruházza a Ptk. 6:208. §-ában foglaltak szerint. A Szolgáltató vállalja, hogy a Megrendelő ez irányú írásbeli megkeresése esetén az előzőektől függetlenül is minden szükséges nyilatkozatot, intézkedést haladéktalanul – de legkésőbb a megkereséstől számított 5 (öt) napon belül - megtesz annak érdekében, hogy a Megrendelő oldalán a jogalanycsere bármely fennakadás és / vagy szükségtelen késedelem nélkül megtörténhessen.

 A Felek rögzítik, hogy a jelen Keretmegállapodás alapján a Szolgáltató által szolgáltatandó biztosítékokból származó megrendelői jogok harmadik személy részére – egészben vagy részben is – korlátozás nélkül átruházhatók.

9.9. Amennyiben a jelen Szerződés valamely rendelkezése vagy rendelkezésének egy része hatályát veszti vagy végrehajthatatlan, ez nem érinti a többi rendelkezés hatályát. Ebben az esetben a Felek kötelesek a mindenkori érvénytelen rendelkezést olyan hatályos vagy végrehajtható rendelkezéssel helyettesíteni, amely a lehető legjobban megfelel a hatályát vesztett vagy végrehajthatatlan rendelkezés szellemének és gazdasági célkitűzésének.

9.10. Szolgáltató nyilatkozik, hogy tulajdonosai, vezető tisztségviselői, valamint jelen Keretmegállapodás megkötésében közreműködő alkalmazottai nem állnak munkavégzésre irányuló jogviszonyban a Megrendelővel, valamint nem közeli hozzátartozói a Megrendelő vezető tisztségviselőinek és a jelen Keretmegállapodás megkötésében közreműködő alkalmazottjainak.

9.11. A Felek kifejezetten rögzítik, hogy jelen Keretmegállapodás vonatkozásában a Ptk. 6:63 § (5) bekezdés első mondatának alkalmazását kizárják. Felek megállapodnak, hogy a jelen szerződés alapján fennálló tartozás megfizetésére irányuló írásbeli felszólítás az elévülést megszakítja.

9.12 A jelen Keretmegállapodásban nem szabályozott kérdésekben a magyar jog vonatkozó előírásai, különösen a Polgári Törvénykönyvről szóló 2013. évi V. törvény és a Kbt. rendelkezései alkalmazandók. A jelen Keretmegállapodásra a magyar jogszabályi rendelkezések irányadóak, a Keretmegállapodásból eredő esetleges jogvita esetén a Felek a magyar bíróságok kizárólagos joghatóságát kötik ki.

* 1. A Szolgáltató megismerte (<http://mavcsoport.hu/mav-csoport/etikai-kodex>) és elfogadja a Megrendelő Etikai Kódexét, az abban foglalt értékeket a jogviszony fennállása alatt magára nézve mérvadónak tartja. Kijelenti, hogy vitás eset felmerülésekor a Megrendelő által lefolytatott eljárásban együttműködik a vizsgálókkal. Vállalja, hogy a Megrendelő nevében eljáró személy(ek) Etikai Kódexet sértő cselekményét/cselekményeit jelzi a Megrendelő által működtetett etikai bejelentő és tanácsadó csatornán keresztül.
	2. Felek rögzítik, hogy a jelen Keretmegállapodás hatályon kívül helyez a Felek között a jelen Szerződés tárgyában létrejött minden korábbi – akár írásos, akár szóbeli – megállapodást.

*9.15.* Szolgáltató a preambulumban hivatkozott közbeszerzési eljárás során nyilatkozott- mely nyilatkozat a keretmegállapodás 8. sz. mellékletét képezi - és jelen szerződés aláírásával is nyilatkozik, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül. Az államháztartásról szóló 2011. évi CXCV. törvény 41. § (6) bekezdése alapján központi költségvetési kiadási előirányzatok terhére olyan jogi személlyel, jogi személyiséggel nem rendelkező szervezettel nem köthető érvényesen visszterhes szerződés, illetve ilyen létrejött szerződés alapján nem teljesíthető kifizetés, amely szervezet nem minősül átlátható szervezetnek.

 Szolgáltató tudomásul veszi, hogy a jelen nyilatkozatban foglaltak változásáról – a változás bekövetkezésétől számított 8 napon belül – köteles Megrendelőt írásban értesíteni. Szolgáltató tudomásul veszi továbbá, hogy a valótlan tartalmú nyilatkozat alapján létrejött keretmegállapodást Megrendelő jogosult azonnali hatállyal felmondani vagy attól elállni.

* 1. *Adott esetben (amennyiben a Szolgáltató a közbeszerzési eljárás során a gazdasági és pénzügyi alkalmasság igazolásához más szervezet kapacitásaira támaszkodva felelt meg)*

 *Felek rögzítik, hogy a Kbt. 65. § (8) bekezdése alapján az a szervezet, amelynek adatait a jelen Szerződés megkötését megelőző közbeszerzési eljárás során a Szolgáltató a gazdasági és pénzügyi alkalmasság igazolásához felhasználta, a Ptk. 6:419. §-ában foglaltak szerint kezesként felel a Megrendelőt a Szállító teljesítésének elmaradásával vagy hibás teljesítésével összefüggésben ért károk megtérítéséért.*

*9.17 Adott esetben (külföldi adóilletőségű Szolgáltató esetén)*

 *Szolgáltató a Kbt. 136. § (2) bekezdésében foglaltakkal összhangban visszavonhatatlanul kijelenti, hogy az illetősége szerinti adóhatóságtól a magyar adóhatóság közvetlenül beszerezhet a Szolgáltatóra vonatkozó adatokat az országok közötti jogsegély igénybevétele nélkül. Vállalkozó ezzel kapcsolatos, kifejezett és visszavonhatatlan meghatalmazása jelen Keretmegállapodás 9. számú mellékletét képezi.*

9.18. Jelen Keretmegállapodás 5, azaz öt egymással szó szerint megegyező példányban, magyar nyelven készült, melyből Megrendelőt 4, azaz négy példány, a Szolgáltatót 1, azaz egy példány illet meg.

A Felek a jelen Keretmegállapodás elolvasását és értelmezését követően, mint akaratukkal mindenben egyezőt, az aláírásra jogosult képviselőik útján jóváhagyólag aláírták.

Mellékletek:

1. számú Melléklet: A teljesítés helye, volumene, egységárak
2. számú Melléklet: Eseti megrendelés mintája
3. számú Melléklet: Teljesítésigazolás mintája
4. számú Melléklet: A szálláshelyek pontos adatai
5. számú Melléklet: A Megrendelő részéről eseti megrendelés leadására illetve teljesítés-igazolásra jogosult személyek illetve a kijelölt kapcsolattartó
6. számú melléklet: Nyilatkozat az alvállalkozókról
7. számú melléklet: Szolgáltató nyilatkozata a Kbt. 135. § (3) bekezdése a) és b) pontjában foglaltakkal összhangban
8. *számú melléklet: Átláthatósági nyilatkozat*
9. *számú melléklet: Meghatalmazás (külföldi adóilletőségű szolgáltató esetén)*

Budapest, 2016. ………….. ………….., 2016. ………..

 MÁV-START Zrt.

 **Megrendelő** **Szolgáltató**

1. **számú melléklet**

**A teljesítés helye, tervezett igénybevétel, egységárak**

1. **számú melléklet**

**Eseti megrendelés mintája**

1. **számú melléklet**

**Teljesítésigazolás mintája**

**EGYSZERŰSÍTETT TELJESÍTÉSIGAZOLÁS**

*beszerzési előzménnyel nem rendelkező szolgáltatások esetén*

|  |  |
| --- | --- |
| **Vállalkozó neve:** |  |
| **Székhelye:** |  |
| **Megrendelő neve:** |  |
| **Megrendelő székhelye:** |  |

|  |  |  |
| --- | --- | --- |
| **Szerződéskötő szervezet kódja és neve:** |  |  |
| **Szerződés vagy megrendelés száma:** |  |
| **Teljesítést igazoló szervezet kódja, neve:** |  |  |
| **Teljesítés időpontja:***(időszakos elszámolás esetén teljesítési időszak)* |  |
| **Basware számlaigazoló neve:*****(Kontírozást végző BW felhasználó)*** |  |
| **Teljesítés igazoló neve: *(Nyomtatott nagybetűvel)*** |  | **Telefonszám:** *(Vasúti, városi vagy mobil)* |  |

|  |  |  |  |  |
| --- | --- | --- | --- | --- |
| **Munka megnevezése** | **Me** | **Mennyi-ség** | **Értéke** | **Megjegyzés** |
| **Egység-ár** | **Nettó összeg** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Kelt: …………………, ……… ….……………… ………

 (helység) (év) (hó) (nap)

|  |  |
| --- | --- |
| ……………………… | …………………….. |
| Vállalkozó | Teljesítésigazoló |

**A teljesítésigazolás eredeti példánya a számla mellékletét képezi!**

1. **számú melléklet**

**A szálláshelyek pontos neve, címe**

1. **számú melléklet**

**A Megrendelő részéről eseti megrendelés leadására illetve teljesítés-igazolásra jogosult személyek illetve a kijelölt kapcsolattartó**

Név: Németh László Étkezőkocsi szakértő

Telefonszám: 06-30- 399 4508

Email: ~~@mav-start.hu~~ nemeth.laszlo3@mav-start.hu

**6. számú melléklet**

 **Nyilatkozat alvállalkozókról**

Alulírott ………………….(név), a ……………………………. (cégnév) (székhely:……………………..; cégjegyzékszám:………………………..; adószám:………………………..) arra jogosult képviselőjeként - ……………-jaként (beosztás) – polgári és büntetőjogi felelősségem tudatában, a közbeszerzésekről szóló 2015. évi CXLIII. törvényben (Kbt.) foglaltakkal összhangban visszavonhatatlanul kijelentem, hogy a ……………………… (cégnév), mint szolgáltató és a MÁV-START Zrt., mint megrendelő között a……………………………… tárgyában …………………..(dátum) napján kötött keretmegállapodás teljesítésében a ……………………… (cégnév) részéről a teljesítésbe bevontan az alábbi alvállalkozók vesznek részt, továbbá kijelentem, hogy ezen alvállalkozók nem állnak a Kbt. és a hivatkozott keretmegálalpodás megkötését megelőző közbeszerzési eljárásban előírt kizáró okok hatálya alatt.

*Alvállalkozó 1.*[[2]](#footnote-2)

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó teljesítésének aránya a vállalkozási szerződés teljes értékéhez viszonyítottan:

Az alvállalkozó megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[[3]](#footnote-3)

*Alvállalkozó 2.*

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó teljesítésének aránya a vállalkozási szerződés teljes értékéhez viszonyítottan:

Az alvállalkozó megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[[4]](#footnote-4)

*Alvállalkozó 3.*

Az alvállalkozó megnevezése:

Képviselőjének neve:

Székhely:

Cégjegyzékszám:

Adószám

Telefon:

Telefax:

A teljesítés azon része, melyhez az alvállalkozó igénybevételre kerül:

Az alvállalkozó teljesítésének aránya a vállalkozási szerződés teljes értékéhez viszonyítottan:

Az alvállalkozó megrendelő részére történő bejelentésének időpontja: közbeszerzési eljárásban megnevezett alvállalkozó / a szerződéskötésig megnevezett alvállalkozó / a szerződéskötést követően megnevezett és a teljesítésbe ………………. (dátum) napjától bevont alvállalkozó[[5]](#footnote-5)

(keltezés – hely, idő) ……………….., 201………………..

………………

…………………

(cégnév)

Vállalkozó

(képviselő neve)

(képviselő beosztása)

[cégszerű aláírás szükséges]

1. ***számú melléklet***

**Szolgáltató nyilatkozata a Kbt. 135. § (3) bekezdése a) és b) pontjában foglaltakkal összhangban**

Alulírott ………………….. (név), a …………………………. (Szolgáltató teljes cégneve) (székhely:…………………….; adószám:…………………………..; cégjegyzékszám:…………………….; a továbbiakban: Társaság) képviseletében a közbeszerzésekről szóló 2015. évi CXLIII. törvény 135. § (3) bekezdésében foglaltakkal összhangban polgári és büntetőjogi felelősségem teljes tudatában visszavonhatatlanul kijelentem, hogy a Társaság, mint Szolgáltató és a MÁV-START Zrt., mint megrendelő között a …………………………………. tárgyában …………………..(dátum) napján kötött Keretmegálalpodás alapján a Társaság, valamint a teljesítésbe általa a Kbt. 138. § szerint bevont, alábbiak szerinti alvállalkozók egyenként a lent megjelölt összegre jogosultak a vállalkozói díjból.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 1. a teljes, pontos cégnév/név
 | 1. székhely/lakcím
 | 1. elérhetőség, melyre a Kbt. 135. § (3) bek. c) pontja szerinti megrendelői értesítés megküldendő
 | 1. cégjegyzékszám/egyéni vállalkozói igazolvány száma/személyi igazolvány száma
 | 1. adószám
 | 1. számlavezető bank megnevezése
 | 1. bankszámlaszám, melyre a megrendelő az utalást teljesíteni köteles
 | 1. a vállalkozói díjból az adott személyt megillető bruttó összeg a szerződés devizanemében meghatározva
 | 1. a vállalkozási szerződés szerinti visszatartás bruttó összege a szerződés devizanemében meghatározva
 | 1. a Kbt. 135. § (6) bekezdés szerinti beszámítás bruttó összege a szerződés devizanemében meghatározva
 | 1. a vállalkozási szerződés szerint elszámolandó előleg bruttó összege a szerződés devizanemében meghatározva
 | 1. a megrendelő által kifizetendő bruttó összeg az elszámolandó visszatartásra, beszámításra tekintettel [11 = 8 – (9+10+11)]
 |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
| *Ellenőrző, összesítő sor:* | Σ: a beírt összeg meg kell, hogy egyezzen a teljes ellenértékkel | Σ: a beírt összeg meg kell, hogy egyezzen a visszatartás teljes értékével | Σ: a beírt összeg meg kell, hogy egyezzen a beszámításra kerülő követelés teljes értékével |  | Σ:[11= 8 – (9+10+11)] |

A Társaság képviseletében visszavonhatatlanul kijelentem továbbá, hogy a jelen nyilatkozatban foglaltak teljes körűsége, helytállódása, pontossága vonatkozásában minden felelősség a Társaságot terheli és amennyiben a jelen nyilatkozat hiányos, téves, hamis, pontatlan volta miatt a MÁV-START Zrt. nem vagy nem megfelelő időben tudja a fentiek szerinti szerződésből és/vagy bármely vonatkozó jogszabályból eredő valamely kötelezettségét teljesíteni, az ilyen megrendelői késedelemből eredően sem a Társaság, sem az általa a szerződés teljesítésébe bevont alvállalkozók nem jogosultak igényt érvényesíteni a MÁV-START Zrt.-vel szemben. Kifejezetten kijelentem továbbá, hogy a fentiekben hivatkozott Vállalkozási keretszerződést a Társaság ezen megrendelői jogosultságok ismeretében kötötte meg és ezekről az alvállalkozóit is értesítette, illetőleg velük olyan szerződéseket kötött, melyek a MÁV-START Zrt.-vel szembeni igényérvényesítés lehetőségét ezen esetekre kizárják.

………………., 201…. …………………. ………….

……………………………………………

(cégszerű aláírás)

1. **számú melléklet**

**Átláthatósági nyilatkozat**

1. **sz. melléklet**

**Meghatalmazás a Kbt. 125.§ (7) bekezdése alapján**

(kizárólag külföldi adóilletőségű Szolgáltató által csatolandó)

1. Nyertes Ajánlattevő ajánlata alapján kerül kitöltésre [↑](#footnote-ref-1)
2. Értelemszerűen annyi alvállalkozó vonatkozásában töltendő ki, ahány alvállalkozó a teljesítésben részt vesz. [↑](#footnote-ref-2)
3. A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat megrendelő részére történő bejelentésének napja! [↑](#footnote-ref-3)
4. A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat megrendelő részére történő bejelentésének napja! [↑](#footnote-ref-4)
5. A megfelelő rész aláhúzandó. A szerződéskötést követően megnevezett és a teljesítésbe bevont alvállalkozó bejelentése esetén a dátum is kitöltendő, mely nem lehet korábbi, mint a nyilatkozat megrendelő részére történő bejelentésének napja! [↑](#footnote-ref-5)